Berlin de kurdan vengdayîşê Komelê Dêrsimî, Nav-Berlin, Kongreya Înşaya Dêrsimî û Yewîya Hêzan ê Demokratîkan ser o pê nawnayîşêk vêşnayîşê daristananê Dêrsim, Çewlîg û Bedlîsî protesto kerd.
Nawnayîş de Komelê Dêrsimî ra Muzlum Kardeşî qisey kerd û şewatê daristananê Dêrsimî beşêkê polîtîkaya dewlete yo.
Kongreya Înşaya Dêrismî ra Îrfan Keskîn zî vat: ''Şewatê rojawanê Tirkîya semedê rantî yê. Şewatê Kurdîstanî zî qirkerdişê xoza yê û sîyasetê dewlete yê.''
Hemserekê Nav-Berlinî Huseyîn Yilmaz pare kerd ke dewlete pê şewatan wazena Kurdîstan de merdimî qetil bikera.
